钦定古今图书集成/明伦汇编/氏族典/第462卷 > 《廖用贤尚友录》 > 顾谭
## 钦定古今图书集成/明伦汇编/氏族典/第462卷 > 《廖用贤尚友录》 > 顾谭

按《吴志顾雍传》：“雍子邵。邵子谭，字子默，弱冠与诸葛
恪等为太子四友，从中庶子转辅正都尉。祖父雍卒，
拜太常，代雍平尚书事。是时鲁王霸有盛宠，与太子
和齐衡，谭上疏陈之。由是霸与谭有隙，构谭，坐徙交
州。著《新言》二十篇，卒于交趾。”